Marianne Odfjell

Marianne Odfjell (født 1970) er en norsk forretningskvinne.

Odfjell var ifølge tidsskriftet Kapital Norges fjerde rikeste kvinne i 2007, med en estimert formue på tre milliarder kroner.E24, 20. september 2007: Milliard-kvinnene Hennes søster Helene Odfjell var landets rikeste kvinne.

Marianne Odfjell eier sammen med sin søster Norges største bore- og oljeservicekonsern, Odfjell Drilling, med datterselskapene Odfjell Rig og Odfjell Offshore. De eier også det Bermuda-registrerte selskapet Odfjell Capital, og kontrollerer gjennom disse to firmaene blant annet riggselskapet Odfjell Invest.

Marianne Odfjell er daglig leder i Kokstad Invest, Kokstad Invest Holding og Kokstad Eiendom og styreleder i Ask Invest.

Marianne Odfjell har en Master of Business Administration fra Imperial College Tanaka Business School i London. Hun bor i London og er datter av Abraham Odfjell og søster til Helene Odfjell og Johan Odvar Odfjell.

 Referanser 

Kategori:Norske investorer
Kategori:Norske konsernsjefer
Kategori:Odfjell